Embryophyta
Embryophyta sunt subdivisio plantarum muscos, hepaticas, anthocerotes, Horneophytopsida et plantas vasculares (seu Tracheophyta) continens. Cum maxima pars Embryophytorum in terris vivat, reliquarum plantarum vero, e contra, in aquis, in multis linguis pro Embryophytis nomen plantarum terrestrium (Anglice: land plants, Francogallice: plantes terrestres) simpliciter, etiamsi minus accurate usurpatur. Apud nonnullos auctores autem nomen plantarum ad sola Embryophyta restringitur.